Megandthi panic overall Tamilnadu | மெகந் தீ - இது வதந் தீ ; பெண்கள் அச்சம் ; ரம்ஜான் நாளில் பொய் தகவல் பரபரப்பு| Dinamalar
மெகந் தீ - இது வதந் தீ ; பெண்கள் அச்சம் ; ரம்ஜான் நாளில் பொய் தகவல் பரபரப்பு
Updated : ஆக 20, 2012 09:38 | Added : ஆக 20, 2012 08:12 | கருத்துகள் (14)
செஞ்சி : ரம்ஜான் நாள் கொண்டாட தயராகி கொண்டிருந்த நேரத்தில் பெண்கள் மெகந்தி வைத்ததால் உடல் நலக்குறைவு ஏற்படுவதாக ஏற்பட்ட வதந்தியால் தமிழகம் முழுவதும் பரபரப்பு ஏற்பட்டது.
விழுப்புரம் மாவட்டம் செஞ்சி பகுதியில் ரம்ஜான் பண்டிகையை முன்னிட்டு பெண்கள் தங்கள் கைகளை அழகுபடுத்த கடைகளில் விற்கப்படும் மெகந்தியை (கோன்) வாங்கி அலங்காரம் செய்தனர். இதை பயன்படுத்திய சிலருக்கு கைகளில் அலர்ஜி, மயக்கம் ஏற்படுவதாக இரவில் தகவல் பரவியது. இதையடுத்து நள்ளிரவு இரவு 2 மணி அளவில் சொரத்தூர் மற்றும் அப்பம்பட்டை சேர்ந்த யாஸ்மீன் ( வயது 9) ஷமீம் ( வயது 15) தில்ஷாத் ( வயது 25) ரஜீமா (40) அஷ்ரத் ( 12) ஆகியோர் மருத்துவமனைக்கு சிகிச்சைக்கு வந்தனர். இதில் அஷ்ரத்துக்கு மயக்கம், தலைவலி இருந்ததால் செஞ்சியில் இருந்து மேல்சிகிச்சைக்காக முண்டியம்பாக்கம் அரசு மருத்துவ கல்லூரி மருத்துவ மனைக்கு சிகிச்சைக்கு அனுப்பினர். இத்தகவல் செஞ்சி பகுதியில் உள்ள முஸ்லிம்கள் மத்தியில் மொபைல் போன் மூலம் வேகமாக பரவியது. இதையடுத்து இன்று அதிகாலை 4.30 மணிவரை 123 பேர் மெகந்தி பாதிப்பு ஏற்பட்டதாக சிகிச்சைக்கு வந்தனர். இதனால் செஞ்சி மற்றும் அதன் சுற்றுப்பகுதியில் பரபரப்பு ஏற்பட்டது.
வதந்தியை பரப்பியது யார் ?
இந்த தகவல் சென்னை மற்றும் தமிழகம் முழுவதும் பல மாட்டங்களில் வதந்தி பரவியது. இது குறித்து டாக்டர்கள் கூறுகையில்; மெகந்தி மூலம் எவ்வித பாதிப்பும் ஏற்பட்டதாக அறிகுறி யாருக்கும் இல்லை. சிலருக்கு உடல்களில் அரிப்பு இருந்ததாக தெரிகிறது. ஆனால் மெகந்தி வைத்த இடத்தில் எவ்வித கோளாறும் இல்லை. என்றார். இது குறித்து யாரும் அச்சப்பட வேண்டாம் என இஸ்லாமிய அமைப்பை சேர்ந்தவர்கள் கேட்டு கொண்டுள்ளனர்.
இந்த வதந்தி பரவியது எப்படி? :
முதன் முதலாக வேலூரில் இந்த அலர்ஜி ஏற்பட்டது . இதன் சுற்றுப்பகுதியான வாணியம்பாடி மற்றும் சென்னை உள்ளிட்ட பகுதிகளுக்கு பரவியது. வேலூர் ஆஸ்பத்திரிக்கு 45 பேர் சிகிச்சைக்காக வந்தனர். செஞ்சியில் மட்டும் 140 பேர் ஆஸ்பத்திரிக்கு வந்து சிகிச்சை பெற வந்னைர். அச்சத்தின் காரணமாக இந்த தகவல் மொபைல் மூலம் பலரும் தங்கள் உறவினர்கள் , நண்பர்கள் என பகிர்ந்துள்ளனர். மெகந்தி வைத்தவர்கள் எல்லோரும் தமக்கும் எதுவும் பாதிப்பு இருக்குமோ என்று அஞ்சி பலரும் ஆஸ்பத்திரி நோக்கி வந்துள்ளனர். இது போல் பல பகுதிகளுக்கு பரவியது. காலையில் சிறப்பு தொழுகையின்போது மசூதிகளில் ஒலிபெருக்கி மூலம் புரளியை யாரும் நம்ப வேண்டாம் என கேட்டுக்கொள்ளப்பட்டது.
தாசில்தார் எச்சரிக்கை:
செஞ்சியில் ஏற்பட்டுள்ள இந்த பிரச்னை குறித்து முழுக்கவனமாக கண்காணிக்குமாறு மாவட்ட கலெக்டர் சம்பத் அதிகாரிகளுக்கு உத்தரவிட்டுள்ளார். இது தொடர்பாக தாசில்தார் வாசுதேவன் கூறுகையில், மெகந்தியினால் பாதிப்பு இல்லை. தவறான தகவல் பரப்புவோர் யார் என கண்டறிந்து அவர்கள் மீது போலீஸ் நடவடிக்கை எடுக்கப்படும் என்றார்.
மெசேஜ் இல்லாததால் தப்பியது :
குறிப்பாக மத்திய அரசு பல்க் மெசேஜ் தடை செய்திருப்பதால் மேலும் பரவாமல் தடுக்கப்பட்டுள்ளது. இல்லையேல் மேலும் பலருக்கு இந்த பொய்செய்தி போய்ச்சேர்ந்திருக்கும்.சமீபத்தில் வட மாநிலத்தவர்கள தாக்கப்படுவதாக மொபைல் மூலம் தகவல் பரப்பி விடப்பட்டது. இதனையடுத்து பல்க் மெசேஜ் அனுப்பிட மத்திய அரசு தடை விதித்துள்ளது. இந்நிலையில் இந்த மெகந்தீ வதந்தி குறித்தும் போலீஸ் தரப்பில் விசாரிக்கப்பட்டு வருகிறது.
Related Tags Megandthi panic overall Tamilnaduமெகந் தீ - இது ...
"சிம்' கார்டு வாங்க போலி ஆவணங்கள் கொடுத்தால்போலீசில் புகார் தெரிவிக்க உத்தரவு(8)
விலைவாசி உயர்வு மகிழ்ச்சி அளிக்கிறதாம் ; மத்திய அமைச்சர் பேனிபிரசாத் துள்ளாட்டம்(5)
vittalraman ramakrishnan - Dubai,ஐக்கிய அரபு நாடுகள்
20-ஆக-201214:26:02 IST Report Abuse
மெஹந்தி இட்டபின்னர் நல்ல dark நிறம் உண்டாவதற்காக ஒரு சில hard chemicals சேர்ப்பதனால் இங்கே துபாயில் எத்தனையோ பேருக்கு கைகளை உபயோகிக்க முடியாத அளவிற்கு வலியும், எரிச்சலும் அரிப்பும், நிரந்தர சரும சிதைவும் ஏற்பட்ட காரணங்களினால், துபாய் முனிசிபாலிட்டி இன்ஸ்பெக்டர்கள் பலவேறு பியுட்டி பார்லர்களில் அதிரடி சோதனைகள் நடத்தி அதன் நிறுவனர்களுக்கு அபராதமும் எச்சரிக்கையும் செய்தனதின் விளைவாக , இத்தகைய விபரீதங்கள் தற்போது நிகழாமல் தடுக்கப்பட்டுள்ளது.எனவே , எந்த ஒரு government அனுமதி மற்றும் அங்கீகாரம் இல்லாத செமிச்கல் கலவை சேர்த்து விற்கப்படும் மெஹந்தி கலவையை வாங்கி உபயோகித்து பின்பு அவஸ்தைப்படும்போது புலம்புவதால் யாதொரு பயனும் இல்லை. இதுபோன்ற மெஹந்தி கலவை விற்கும் கம்பெனிகளில் அதிரடி சோதனை செய்து குற்றவாளிகளை தண்டிக்கவேண்டியது அரசின் கடமையாகும்.
Anamika Rose - chennai,இந்தியா
20-ஆக-201213:55:39 IST Report Abuse
வதந்தி அல்ல உண்மைதான் சிஹப்பு கலர் மருதாணி கோன் நல்லது ஒன்றும் செய்யாது ஆனால் கருப்பு கலர் மருதாணி கோனில் மருந்து கலந்திருப்பது கண்டுபிடிக்கப்பட்டு இங்கே தடை செய்திருக்கிறார்கள். கருப்பு கலர் மருதாணி கோனை தவிர்த்து கொள்ளுங்கள் ரம்ஜான் நல்வாழ்த்துக்கள்
20-ஆக-201213:22:44 IST Report Abuse
மக்கள் அனைவரும் சந்தோசமாகவும் ஒற்ற்மையுடனும் வாழ ரம்ஜான் வாழ்த்துக்கள்.
விலைவாசி உயர்வு மகிழ்ச்சி அளிக்கிறதாம் ; மத்திய அமைச்சர் பேனிபிரசாத் துள்ளாட்டம்